Adrien Brody

**Adrien Nicholas Brody** (rođen 14. travnja 1973.), američki glumac. Dobitnik je Oscar za najboljeg glavnog glumca za ulogu u filmu Romana Polanskog *[[Pijanist (2002)|Pijanist]]* (2002.), čime je postao najmlađi dobitnik te nagrade.

## Biografija
### Rani život
Brody je rođen u Woodhavenu u Queensu u New Yorku, kao sin Sylvije Plachy, fotoreporterke, i Elliota Brodyja, umirovljenog profesora i slikara. Brodyjev otac je Židov, dok je njegova majka rođena u Budimpešti u obitelji katolika i židovke. Kao dijete, Brody je nastupao u iluzionističkim predstavama na rođendanskim proslavama kao "The Amazing Brody". Pohađao je njujoršku Fiorello H. LaGuardia High School of Music & Art and Performing Arts. Roditelji su ga upisali na glumačke tečajeve kako bi ga udaljili od opasnih klinaca s kojima se družio.

1992. je teško ozlijeđen u motociklističkoj nesreći u kojoj je odletio preko auta i udario nogama o pločnik. Proveo je mjesece oporavljajući se.

### Karijera
Pohađajući tečajeve glume u mladosti, s trinaest godina je nastupio u manjem kazališnom komadu i televizijskom filmu na PBS-u. Brody je lebdio na granici slave, zaradivši nominaciju za nagradu Independent Spirit za ulogu u filmu *[[Restoran (1998)|Restoran]]* (1998.) i kasnije pohvale za uloge u *[[Ljeto kad je ubijao Sam|Ljetu kad je ubijao Sam]]* Spikea Leeja i *[[Tanka crvena linija (1998)|Tankoj crvenoj liniji]]* Terrencea Malicka. Veliku pozornost i dobre recenzije je zaradio i za ulogu u filmu Romana Polanskog *[[Pijanist (2002)|Pijanist]]* iz 2002. Kako bi se pripremio za ulogu, Brody se povukao, prodao stan i auto, naučio svirati Chopina na klaviru i izgubio 13 kilograma. Uloga mu je donijela Oscar za najboljeg glavnog glumca, čime je postao najmlađi glumac koji je ikada osvojio tu nagradu. Za izvedbu je osvojio i nagradu Cesar i tako postao jedini američki glumac kojem je to pošlo za rukom. Poznat je i po predaji Oscara Halle Berry kad ju je strastveno poljubio u usta.

Brody se 10. svibnja 2003. pojavio u *Saturday Night Liveu*, njegovom jedinom televizijskom radu, ali je izbačen iz emisije jer je improvizirao predstavljanje jamajkanskog reggae glazbenika Sean Paula noseći lažne dreadlockse (producent emisije, Lorne Michaels, poznat je po tome što ne voli nepredviđene izvedbe). Međutim, improvizacija je ostala u reprizama emisije.

Nakon *Pijanista*, Brody se pojavio u tri različita filma. Igrao je Noaha Percyja, mentalno nestabilnog mladića u filmu *[[Zaselak (2004)|Zaselak]]* M. Nighta Shyamalana, istraumatiziranog ratnog veterana Jacka Starksa u *[[Pomračenje (2005)|Pomračenju]]*, i pisca Jacka Driscolla u remakeu *[[King Kong (2005)|King Konga]]* iz 2005. Glumio je i detektiva u *[[Hollywoodland]]u*.

5. siječnja 2006. je potvrdio da je zainteresiran za ulogu Jokera u filmu *[[Vitez tame (2008)|Vitez tame]]*. Međutim, Christopher Nolan i studio Warner Bros. su kasnije izabrali Heatha Ledgera. Bio je i u pregovorima za ulogu Spocka u *[[Zvjezdane staze (2009)|Zvjezdanim stazama]]* J.J. Abramsa, ali je ta uloga otišla Zacharyju Quintu.

### Privatni život
Brody je trenutno u vezi sa španjolskom glumicom Elsom Pataky.

## Filmografija

## Reference

## Vanjske veze

*